Finlyandiya reytingda to‘rtinchi bor yetakchilik qilmoqda. Foto: Picture Alliance World Happiness Report – dunyoning baxtli mamlakatlari reytingi e’lon qilindi. O‘zbekiston 149 mamlakatni o‘z ichiga olgan mazkur reytingda 42-o‘ringa joylashdi. Finlyandiya reytingda to‘rtinchi bor yetakchilik qilmoqda. Baxtli mamlakatlar yuqori o‘ntaligidan shuningdek, Daniya, Shveytsariya, Islandiya, Niderlandiya, Norvegiya, Shvetsiya, Lyuksemburg, Yangi Zelandiya va Avstriya joy oldi. Qozog‘iston 45-, Qirg‘iziston 67-, Tojikiston 78-, Turkmaniston 97-o‘ringa joylashdi. Reytingning eng oxirgi o‘rinlarini Ruanda, Zimbabve va Afg‘oniston egalladi.